Румен Ченков
Безнадежност

chitanka.info

Няма време.

Просто се съмва

и стъмва.

Няма дати, месеци

и години —

дните ни в нищо потъват…

Просто се съмва

и стъмва.

Няма „беше“ и

няма „сега“.

Отминава поредното

стъмване.

Няма бъдеще

в тежкия мрак.

И часовникът спи

на разсъмване.

Няма в мислите

капка живот,

няма чувства…

Изстива огнището.

Пак напразно се взирам

за брод,

който няма да води

към нищото.

1998 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.